Document ID: 31999R2471

ΚΑΝΟΝΙΣΜΟΣ (ΕΚ) αριθ. 2471/1999 ΤΗΣ ΕΠΙΤΡΟΠΗΣ
της 23ης Νοεμβρίου 1999
για την τροποποίηση του κανονισμού (ΕΚ) αριθ. 669/97 του Συμβουλίου για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα ψάρια και προϊόντα αλιείας καταγωγής Νήσων Φερόε
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 669/97 του Συμβουλίου, της 14ης Απριλίου 1997, για το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών, τη θέσπιση κοινοτικής επιτήρησης για ορισμένα ψάρια και προϊόντα αλιείας καταγωγής Νήσων Φερόε και τον καθορισμό της μεθόδου τροποποίησης και προσαρμογής των εν λόγω μέτρων καθώς και για την κατάργηση του κανονισμού (ΕΚ) αριθ. 1983/95(1), όπως τροποποιήθηκε από τον κανονισμό (ΕΚ) αριθ. 1034/98 της Επιτροπής(2), και ιδίως τα άρθρα 5 και 6,
Εκτιμώντας:
(1) ότι η απόφαση αριθ. 1/99 της μεικτής επιτροπής ΕΚ/Δανίας-Νήσων Φερόε(3), αντικατέστησε το πρωτόκολλο αριθ. 1 της συμφωνίας περί δασμολογικής μεταχείρισης και άλλων ρυθμίσεων που εφαρμόζονται σε ορισμένα ψάρια και προϊόντα της αλιείας τα οποία τίθενται σε ελεύθερη κυκλοφορία στην Κοινότητα ή εισάγονται στις Νήσους Φερόε·
(2) ότι με το νέο πρωτόκολλο αριθ. 1 καταργήθηκε η ρήτρα περί τιμών αναφοράς κοινοτικών δασμολογικών οροφών και η στατιστική επιτήρηση που εφαρμόζονται προς το παρόν για ορισμένα ψάρια και προϊόντα της αλιείας χωρίς δασμούς· ότι πρέπει συνεπώς να τροποποιηθεί ο κανονισμός (ΕΚ) αριθ. 669/97 με την κατάργηση των άρθρων που θεσπίζουν τα εν λόγω μέτρα καθώς και των παραρτημάτων ΙΙ και ΙΙΙ·
(3) ότι οι δασμολογικές ποσοστώσεις χωρίς δασμούς για το σολομό (09.0673) αντικαθίστανται από καθεστώς εισαγωγής άνευ περιορισμών, χωρίς δασμούς· ότι η δασμολογική μεταχείριση του πλέον ευνοούμενου κράτους (ΠΕΚ) αποκαταστάθηκε για ορισμένα προϊόντα στα οποία δεν επιβάλλονται προς το παρόν δασμοί στο πλαίσιο δασμολογικών ποσοστώσεων ιδίως όσον αφορά παρασκευάσματα και κονσέρβες ρέγγας και κολιών (09.0677), φιλέτα μερλούκιων (09.0683), κάβουρες (09.0685) και μύδια (09.0687)· ότι οι δασμολογικές ποσοστώσεις παραμένουν αμετάβλητες για τα υπόλοιπα τέσσερα προϊόντα· ότι πρέπει να τροποποιηθεί το παράρτημα Ι του κανονισμού (ΕΚ) αριθ. 669/97 προκειμένου να ληφθούν υπόψη οι εν λόγω τροποποιήσεις·
(4) ότι τα προβλεπόμενα μέτρα του παρόντος κανονισμού είναι σύμφωνα με τη γνώμη που εξέφρασε η επιτροπή τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 669/97 τροποποιείται ως εξής:
1. Στον τίτλο, καταργούνται οι λέξεις "και οροφών" καθώς και "τη θέσπιση κοινοτικής επιτήρησης".
2. Στο άρθρο 1 οι λέξεις "του παραρτήματος Ι" αντικαθίστανται από τις λέξεις "του παραρτήματος".
3. Καταργούνται τα άρθρα 4 και 7.
4. Το παράρτημα Ι αντικαθίσταται από το παράρτημα του παρόντος κανονισμού.
5. Οι ποσότητες που εισήχθησαν από 1ης Ιανουαρίου 1999 στο πλαίσιο δασμολογικών ποσοστώσεων με τους αύξοντες αριθμούς 09.0671, 09.0675, 09.0679 και 09.0681, που προβλέπονται βάσει του κανονισμού (ΕΚ) αριθ. 669/97, λαμβάνονται υπόψη στον υπολογισμό του όγκου των αντίστοιχων δασμολογικών ποσοστώσεων που εκτίθενται στο παράρτημα του παρόντος κανονισμού.
6. Καταργούνται τα παραρτήματα ΙΙ και ΙΙΙ.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Αυγούστου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Νοεμβρίου 1999.

Labels: 3
18
6